Osvaldas Šarmavičius

Osvaldas Šarmavičius (g. 1955 m. spalio 1 d., Vidiškiai, Ukmergės rajonas) – Lietuvos ir Šilalės rajono savivaldybės visuomenės bei politinis veikėjas, valstybės pareigūnas.

 Biografija 

1970 m. baigė Ukmergės muzikos mokyklą, 1973 m. – Vidiškių vidurinę mokyklą. 1973–1978 m. studijavo Kauno politechnikos institute, inžinierius technologas. 2006 m. baigė Mykolo Romerio universitetą, teisės magistras.

Dirbo Jonavos baldų kombinate meistru. 1987–1990 m. Lietuvos komunistų partijos Šilalės rajono komiteto antrasis sekretorius, 1990 m. Lietuvos komunistų partijos (savarankiškos) Šilalės rajono organizacijos pirmininkas. 1992–1996 m. Seimo nario padėjėjas. 1992–1999 m. Osvaldo Šarmavičiaus firmos „Varmija“ direktorius.https://www.vrk.lt/statiniai/puslapiai/n/rinkimai/20000319/kandvl.htm-90975.htm  2000 m. Šilalės rajono savivaldybės meras.

2001–2002 m. dirbo Tauragės apskrities viršininko pavaduotoju, Vyriausybės atstovu Tauragės apskrityje. 2002–2010 m. Valstybės tarnybos departamento prie Vidaus reikalų ministerijos direktorius. 2010–2012 m. Lietuvos pieno ūkių asociacijos administracijos direktorius. 2013–2017 m. Valstybės tarnybos departamento prie Lietuvos Respublikos Vyriausybės direktorius, 2017–2019 m. direktoriaus pavaduotojas.

2019–2021 m. Šilalės rajono savivaldybės administracijos direktoriaus pavaduotojas. Nuo 2021 m. Šilalės rajono ligoninės direktorius.https://www.lrytas.lt/sveikata/medicinos-zinios/2021/10/29/news/silales-ligonine-turi-nauja-vadova-pareigas-eiti-pradejo-osvaldas-sarmavicius-21234833

1981–1990 m. Šilalės rajono Darbo žmonių deputatų Tarybos deputatas, 1990–1995 m. Šilalės rajono tarybos narys, 1995–2006 m. Šilalės rajono savivaldybės tarybos narys.

1989 m. LKP (savarankiškos) Centro Komiteto narys. 1992–2000 m. Lietuvos demokratinės darbo partijos Šilalės skyriaus pirmininkas, respublikinės tarybos narys. 2000 m. LDDP ir LSDP koalicinės tarybos narys, 2000–2002 m. LSDP Šilalės skyriaus pirmininkas. 2003–2005 m. LSDP prezidiumo narys, 2005–2007 m. LSDP Etikos ir Procedūrų komisijos pirmininkas. Nuo 2013 m. LSDP tarybos narys.https://www.vrk.lt/statiniai/puslapiai/rinkimai/406_lt/Kandidatai/Kandidatas26237/Kandidato26237Biografija.html

Žmona Aldra, vaikai Jurgis ir Vainius.

 Šaltiniai 

 http://www.vtd.lt/index.php?-363549071  - Valstybės tarnybos departamento direktorius
 http://www.vrk.lt/statiniai/puslapiai/rinkimai/1995/savivaldybes/rezultatai/pir_apg_l_248_485.htm - Šilalės rajono (Nr. 44) apygarda
 http://www.2013.vrk.lt/rinkimai/406_lt/Kandidatai/Kandidatas26237/Kandidato26237Anketa.html  - Kandidatas

Kategorija:Šilalės merai
Kategorija:Lietuvos viešojo administravimo teisininkai
Kategorija:Lietuvos valstybės tarnautojai